[{"text_idx": "#000004", "text": "2022ko Gobernu programaren gauzatzearen laburpena (PDF)\n2021eko Gobernu programaren gauzatzearen laburpena (PDF)"}, {"text_idx": "#000008", "text": "1.160.000 euro inguruko inbertsioa egin ondoren, Eusko Jaurlaritzako Lehendakariak Osasun Zentro berria bisitatu du, osasun-arreta nabarmen hobetuko duena eta Lehen Mailako Arreta indartzea ahalbidetuko duena"}, {"text_idx": "#000011", "text": "Lan-bilera bat egin eta instalazio berriak bisitatu ondoren, Lehendakariak ziurtatu du Eusko Jaurlaritzak, Murgiako Osasun Zentro berria irekitzearekin batera, inguruko bizilagunentzako osasun-laguntza hobetzen jarraitzen duela, eta, aldi berean, osasun-sisteman sartzeko atea den Lehen Mailako Arreta indartzen jarraitzeko konpromisoa berresten duela."}, {"text_idx": "#000012", "text": "Osasun-zentro berria Zuiako Udalak Osakidetzari lagatako lursail batean eraiki da, eta 645 m2 ditu, solairu bakar batean. Solairu horretan, Medikuntza orokorreko 2 kontsulta, Erizaintzako 2 kontsulta, Pediatriako kontsulta bat eta pediatriako Erizaintzako kontsulta bat daude. Horrez gain, Larrialdietarako eta erauzketetarako, behaketarako eta tratamendurako gela bat, jendearentzako arretarako gune bat, erabilera anitzeko gela bat, itxarongela bat eta komun egokituak izango ditu."}, {"text_idx": "#000014", "text": "Azpiegitura berria martxoaren 8an jarriko da martxan. Eusko Jaurlaritzako Lehendakariaren hitzetan, \"Euskadin osasun-azpiegitura berri bat irekitzeak beste aurrerapauso bat ematen du, osasun-zerbitzuak auzo, herri eta hiri bakoitzera gero eta gehiago hurbiltzeko. Herritar guztiek osasun-sistema publikoa eskuratzeko duten ekitatea lehentasunezkoa da Eusko Jaurlaritzarentzat\"."}, {"text_idx": "#000015", "text": "Espazio modernoa eta funtzionala izateaz gain, zentro berri honek dakarren hobekuntza handietako bat irisgarritasuna da, bai mugikortasun urriko pertsonentzat, bai ohatilentzat eta pazienteen ebakuazioentzat."}, {"text_idx": "#000016", "text": "Eraikinaren eraikuntzan A+ eraginkortasun energetikoa hartu da kontuan. Berokuntza mota zoru erradiatzaile/freskagarriaren bidez egiten da, bero-ponpa aerotermikoen bidez hotza/beroa ekoizteko zirkuitu batean oinarrituta. Proiektatutako aireztapen-sistemak, airea tratatzeko unitateetan oinarrituta, eskatzen den gutxienekoa baino eraginkortasun handiagoa duten plakak berreskuratzeko gailua du. Erregulazio sistema zentralizatu batek urrunetik kontrolatzen ditu instalazio guztiak, web zerbitzari baten bidez."}, {"text_idx": "#000017", "text": "Osasun-zentro berriak urtean egingo ditu, batez beste:"}, {"text_idx": "#000019", "text": "Osasun-zentro hori Arabako ESIko osasun-zentroen sarearen barruan dago: 2 ospitale, Kanpo-Kontsultetarako eraikin bat, 17 osasun-zentro, 25 kontsultategi eta EAG bat. Murgiako Osasun Zentroa Arabako ESIko zentroetako bat da, eta 340.000 pertsonari ematen die zerbitzua."}, {"text_idx": "#000020", "text": "In\u0303igo Urkullu Lehendakariak azpimarratu duenez, \"Lehen Mailako Arreta indartzea pertsonen osasun osoaren alde egitea eta etorkizuneko beharrei aurrea hartzea da\". Lehendakariak gogorarazi du \"osasuna bermatzea\" dela legegintzaldi honetarako Gobernu Programaren hiru oinarrietako bat, eta Lehen Mailako Arreta indartzea ere Osasun Sailaren Marko Estrategikoan jasota dagoela. Gaur bisitatutakoa bezalako osasun-zentro berri bat martxan jartzea Eusko Jaurlaritzak laguntza-maila hori indartzeko hartutako konpromisoaren adibide argia eta zintzoa da; izan ere, 21 milioi euro bideratuko dira aurten instalazioak eta ekipamenduak modernizatzeko inbertsioetarako."}, {"text_idx": "#000024", "text": "Osakidetzaren Iralako osasun-zentro berriak Bilboko 12.600 herritar baino gehiagoren osasun-arreta hobetuko du"}, {"text_idx": "#000026", "text": "Kanpezuko Osasun Zentro berria eta modernoa uztailaren 20an jarriko da martxan Arabako Mendialdeko arreta sanitarioa hobetzeko"}, {"text_idx": "#000027", "text": "Muruetak osasun-kontsultategia estreinatu du eta, Foruko berriarekin batera, Busturialdeko osasun-arreta hobetzen lagunduko du"}, {"text_idx": "#000028", "text": "Osakidetzak osasun-zentro berria eraikiko du elgoibarren, eta zerbitzu gehiago izango ditu"}, {"text_idx": "#000029", "text": "Osasun zentro berria Retuerton, Barakaldoko 6.000 herritar baino gehiagoren osasun arreta hobetzeko"}, {"text_idx": "#000030", "text": "Osakidetzak teknologiarik aurreratuena duten ebakuntza-gela hibridoak izango ditu AUO Txagorritxu-ren eraikin berrian"}, {"text_idx": "#000032", "text": "Osakidetzak obstetriziako instalazio modernoak eta punta-puntakoak izango ditu martxoaren 29tik aurrera AUO Txagorritxuko eraikin berrian"}]